[---------- χωραν π]ο[λ]εμι[α]ν ην [π]ρω[τος ----------]---ο-[-] [------- ουδενο]ς τομ βασιλεα ευνοιαι υπερτιθεμ[ενου ει]ς εαυτον ψηφιζεσ[θ]α[ι] τας πρεπουσας αυτωι τιμας οπως επι τοις γεγενημενοις αγαθοις τωι βασιλει εκτενεις οι πολιται φαινωνται και αποδιδοντες αυτωι τας καταξιας χαριτας των ευημερηματων και των εις εαυτους ευεργεσιων αγαθηι τυχηι δεδοχθαι τηι βουληι και τωι δημωι στεφανωσαι τομ βασιλεα χρυσωι στεφανωι αριστειωι καθιερωσαι δε αυτου και αγαλμα πενταπηχυ τεθωρακισμενον και βεβηκος επι σκυλων εν τωι ναωι του σωτηρος ασκληπιου ινα η[ι] συνναος τωι θεωι στησαι δε αυτου και εικονα χρυσην εφιππον επι στυλιδος μαρμαρινης παρα τον του διος του σωτηρος βωμον οπως υπαρχηι η εικων εν τωι επιφανεστατωι τοπωι της αγορας εκαστης τε ημερας ο στεφανηφορος και ο ιερευς του βασιλεως και αγωνοθετης επιθυετωσαν λιβανωτον επι του βωμου τ[ο]υ διος του σωτηρος τωι βασιλει. την δε ογδοην εν ηι παρεγενετο εις περγαμον ιεραν τε ειναι ε[ι]ς απαντα τον χρονον και εν αυτηι επιτελεισθαι κατ ενιαυτον υπο του ιερεως του ασκληπιου πομπην ως καλλιστην εκ του πρυτανε[ι]ου εις το τεμενος του ασκληπιου και του βασιλεως συμπομπευοντων των ειθισμενων. και παρασταθεισης θυσιας και καλλιερηθεισης συναγεσθωσαν εν τωι ιερωι οι αρχοντες διδοσθαι δε εις τε την θυσιαν και την συνοδον αυτων υπο του ταμιου των αμετοιστων προσοδων απο του πορου του ασκληπιειου αργυριου δραχμας πεντηκοντα την δε θυσιαν [επ]ι της υποδοχης επιμελεισθωσαν οι ιερονομοι. γενεσθαι δε και επιγραφας επι μεν του αγαλματος ο δημος βασιλεα ατταλον φιλομητορα και ευεργετην θεου βασιλεως ευμενου σωτηρος αρετη[ς] ενεκεν και ανδραγαθιας της κατα πολεμον κρατησαντα των υπεναντιων ε[πι] δε της εικονος ο δημος βασιλεα ατταλον φιλομητορα και ευεργετην θεου βασ[ιλε]ως ευμενου σωτηρος αρετης ενεκεν και φρονησεως της συναυξουσης τα πραγ[μα]τα και μεγαλομερειας της εις εαυτον. οταν δε παραγινηται εις την πολιν ημων στεφανηφορησαι παντα εκαστον στεφανηφορον των δωδεκα θεων και θεου βασιλεως ευμενου και τους ιερεις και τας ιερε[ι]ας ανοιξαντας τους ναους των θεων και επιθυοντας λιβανωτον ευχεσθαι νυν τε και εις τον αει χρονον διδοναι βασιλει ατταλωι φιλομητορι και ευεργετηι υγιειαν σωτηριαν νικην κρατος και [-----] κατ[α π]ολ[εμον] κ[α]ι αρχοντι και αμυνομενωι και την βασιλειαν αυτου διαμεν[ε]ιν [κατα] τον απαντα αιωνα αβλαβη μετα πασης ασφαλειας. απαντησαι δε αυτω[ι] του[ς] τε προγεγραμμενους ιερεις και τας ιερειας και τους στρατηγους και τους αρχοντας και τους ιερονικας εχοντας τους απος-νλ[---]ν[---]ους και τογ [γυ]μνασιαρχον μετα των εφηβων και τ[ω]ν νε[ων] κα[ι τ]ον [π]αιδο[ν]ομον μετα [τ]ωμ παιδων και τους πολιτας και τας [------------]τας και τους ενοικουντας εν εσθησιν λα[μπραις και στεφανοις]. ε[ι]ναι δε και την ημεραν ιεραν εν ηι αμ παραγ[ι]νηται [εις τη]μ πολ[ι]ν [και θ]υσαι τους πολιτας πανδημει κατα φυλας παρασ[κευαζο]ν[τω]ν των φυλαρχων θυματα δοθηναι δε εις εκαστην φυλην [ε]ις [αυτα εξ ιερων κ]αι πολιτικων προσοδων δραχμας εικοσιν. παραστα[θ]ε[ι]σης δε κ[αι θ]υσιας ως καλλιστης υπο του δημου επι του βωμου του διος του σωτηρ[ος τω]ι βασιλει [ποιη]σασθαι τον ιε[ρ]οκηρυκα την αναγγελιαν τηνδε ο δ[ημ]ο[ς ετιμησε βα]σ[ιλ]ε[α] ατ[τ]αλον φιλομητορα και ευεργετην θεου βασιλε[ως ευμεν]ου σ[ωτ]ηρ[ος] χρυσω[ι σ]τεφαν[ω]ι α[ριστ]ειωι και αγαλμα[τι πενταπηχει και εικονι χρυσηι] αρετη[ς ενε]κεν [κ]αι μ[ε]γαλομ[ερ]ειας της εις εαυτον. παν[τ]ας αν[--------]λ[---]κ[- θυ]σαι δε αυτωι και αλλας θυσιας μ[εγι]στωι α[ναλωματι τους ιερεας επι τωι β]ω[μ]ωι της βουλαιας εστιας [κ]αι του ιο[ς του β]ου[λαιου οι δε στρατηγοι] κα[λ]ειτωσαν αυτον εις το πρυτανειο[ν επι] τ[ην κοινην εστιαν ---------]με[-]ονιοιιν τοις των χαριστηριων [----------------] του βα[σ]ιλεως [-------]ι- βα[σ]ιλευσει δη[μου -------------------]λ[--]ας το ψηφισμα και παρακαλειτω[σ]αν ευνουν [οντα] και ευεργετην του δημου συντηρουντα την υπαρχουσαν δια προγονων [ευμ]ε[νει]αν προς την πολιν [α]ει τινος αγα[θ]ου παραιτιον γινεσθαι αυτον δ[ι]α τον δημον οπως εις βελτιονα και ευδαιμονεστεραν παραγινηται καταστασ[ι]ν τα κοινα του πολ[ι]τευματος. ινα δε τα γεγενημενα [επιτ]ευγμα[τ]α τωι βασι[λ]ει εν τοις κατα πολεμον αγωσιν εκφανη δι αι[ω]ν[ος πασιν] υπαρχ[η]ι και η [δια αυτ]ου [μεγ]αλομερεια προ[σουσα] υπο παντων θεων [ημιν] αναγρ[αψαι] το ψηφισμα εις στηλην μαρμαρινην και στησαι εν τωι το[υ] ασκληπιου ιερωι προ του ναου την επιμελειαν πορισαμενων των στρατηγων. το δε ψηφισμα τοδε κυριον ειναι εις απαντα τον χρονον και κατ[α]τε[θην]αι αυτο εν νομο[ις] ιε[ροι]ς.
Mys. — Pergamon — 138-133 BC — IvP II p.510 cf. — OGIS 332
 138-133 BC 